قازاخیستانین پایتاختی آستانادا تورک دؤولت‌لری تشکیلاتینا (ت.د.ت) عضو و موشاهیدچی دؤولت‌لرین رسمی خاریجی سیاست آراشدیرما مرکزلری‌نین 9-جو توپلانتی‌سی کئچیریلیب.
ایجلاسدا تورکیه خاریجی ایشلر ناظیری‌نین باش مشاویری و خاریجی ایشلر ناظیرلیگی‌نین ایستراتژی آراشدیرما‌لار مرکزی‌نین (SAM) رهبری دوکتور نوح ییلماز و اونو ائشلیک ائدن نوماینده هئیتی ایشتیراک ائدیب.
قازاخیستان ایستراتژی آراشدیرما‌لار اینستیتوتون‌دان وئریلن یازیلی آچیقلامایا گؤره، توپلانتیدا نوح ییلمازدان باشقا، ت.د.ت-نین باش کاتیبی سفیر کوبانیچ‌بیگ عمرعلی یئو، آذربایجان، قازاخیستان، قیرغیزیستان، اؤزبکیستان، تورکمنیستان و ماجاریستان‌دان نوماینده و دیپلومات‌لار دا ایشتیراک ائدیب‌لر.
نوح ییلماز ایجلاسین خصوصی حیسه‌سینده چیخیشیندا ت.د.ت-نین یاراندیغی گون‌دن بو یانا سرعت‌لی بیر دونوشوم  کئچدیگینه دقت چکیب.
دونیا اقتصادیاتیندا تیجارت یول‌لاری‌نین دییشدیگینی، آسیانین اؤن پلانا چیخدیغینی وورغولایان ییلماز تاریخ و جوغرافیانین اونلارا تقدیم ائتدیگی بو ایمکان‌لارینا اوستونلوک وئرمه‌لری‌نین واجیب‌لیگینی وورغولاییب.
ایجلاس چرچیوه‌سینده ایکی طرف‌لی و چوخ طرف‌لی گؤروش‌لر ده کئچیرن نوح ییلماز ت.د.ت-نین باش کاتیبی اؤمورالییئوله ده گؤروشوب.
ییلماز و عمر علی یئو تکبتک گؤروشده تورک دونیاسینداکی رسمی دوشونجه مرکزلری‌نین قارشی‌داکی دؤورده آتا بیله‌جگی  اورتاق آددیم‌لار و لاییحه‌لری موذاکیره ائدیب‌لر.
